Nízky pulz pri normálnom tlaku
Mám normálny tlak napr. 125/70 / liečimsa na vysoký krvný tlak. a pulz mám cca od 45 do 50. Čo mám robiť na zvýšenie pulzu _
Dobrý deň,
ďakujeme za prejavenú dôveru.
Bradykardia alebo nízky tep je definovaná ako pokles srdcovej frekvencie pod 50 (podľa niektorých autorov 60) tepov za minútu. Srdcová frekvencia závisí od veku, kondície, od stupňa fyzickej aktivity, telesnej teploty a podobne, pričom so stúpajúcim vekom a vyšším stupňom trénovanosti pacienta klesá. Príčin bradykardie môže byť niekoľko, napríklad vrodené príčiny, mechanické poškodenie, zápaly, autoimunitné ochorenia alebo užívanie niektorých liekov. Bradykardia sa môže objavovať napríklad ako vedľajší účinok užívaného lieku, ktorý však nekonkretizujete. Vzhľadom na to, že ste liečený na vysoký krvný tlak, o nízkom pulze je potrebné informovať Vášho ošetrujúceho lekára. Ten následne zváži ďalší liečebný postup.
Prajem pevné zdravie.
S pozdravom
PharmDr. Veronika Kiabová